معرفت دین

ام المومنین حضرت خدیجۃ الکبریٰ رضی اللہ تعالیٰ عنہا

پاکیزہ سیرت، بلند کردار، سچائی  و اخلاص، وفا شعار، ایسار و قربانی کی پیکر،فہم و فراست، عقل و دانش کی خوگر،  جود و سخا اورگداز دل  رکھنے والی ام المومنین حضرت خدیجۃ الکبریٰ رضی اللہ تعالیٰ عنہا وہ خاتون ہیں جن کو اللہ کے رسول محمدﷺ بہت ہی عزیز رکھتے تھے اور آپ رضی اللہ تعالی عنہا بھی آپ صلی اللہ علیہ وسلم کی شیدائی اور پرستار تھیں۔ یہ وہ خاتون ہیں جن کی تعریف رسول اکرم صلی اللہ تعالی علیہ وسلم ہمیشہ کرتے رہتے ہیں اور فرماتے ہیں کہ ان جیسی کوئی بھی بیوئی  نہیں ہے ۔.

جبکہ  ان کے بعد آپؐ کے حرم میں متعد بیویاں موجود تھیں۔ یہ تاریخ انسانی کی   واحد خاتون ہیں جن  کو رب العزت اپنے فرشتے حضرت جبرائؑل کے ذریعے سلام بھیجواتا ہے  اورجنت میں  ان کے لیے موتیوں کے محل کی خوشخبری بھی دیتا  اور اس محل کی تعریف  پروردگار اس طرح کرتا ہے کہ اس میں کوئی پتھر کاستون نہیں ہے اور نہ ہی اس میں کوئی ذہن  یا مزاج  پر گراں  گزرنے والی چیز ہے۔

تاریخ عالم کا رخ بدلنے میں جن خواتین نے اہم کردار سر انجام دیا ہے ان میں سر فہرست اور سنہری حروف سے لکھا گیا مقدس نام گرامی مادرِ حضرت فاطمہ  زہرا رضی اللہ تعالی عنہا ام المومنین حضرت خدیجۃ الکبریٰ رضی اللہ تعالیٰ عنہاکا ہے۔ ام المومنین حضرت خدیجۃ الکبریٰ رضی اللہ تعالیٰ عنہا عرب کی معزز ترین اور دولت مند خاتون ہونے کے ساتھ ساتھ علم و فضل اور ایمان و ایقان میں بھی نمایاں مقام رکھتی ہیں۔ پیغمبر اسلام  محمد مصطفے ٰ صلی اللہ تعالیٰ علیہ وسلم آپ کی رفاقت اور غمگساری کو آخری سانس تک نہ بھول پائے اور فرمایا کہ خدیجہؑ جیسی رفیقہ مجھے کوئی اور نہ ملی۔ ام المومنین حضرت خدیجۃ الکبریٰ رضی اللہ تعالیٰ عنہا کی  25 سالہ رسول اکرم صلی اللہ تعالیٰ علیہ وسلم کی رفاقت  میں کوئی ایک لمحہ بھی ایسا نہیں ہے جس میں رسول اکرم صلی اللہ تعالیٰ علیہ وسلم کو آپ سے شکایت کا موقع ملا ہو۔ آپ کے فہم و فراست کی مثال  اس سے اچھی کیا ہوگی کہ آپ  عرب کی واحد خاتوں،  ملکت اتجار ہیں جنہوں نے اپنے والد کی تجارت کو پروان چڑھا یا اور اس تجارت کو مکہ سے نکال کر بیرونی دنیا تک پہنچایا، جب کہ خود آپ نےکبھی بھی تجارتی قافلے کے ساتھ سفر نہیں  کیا۔ جبکہ آپکی کنیزوں اور غلاموں کی تعداد ہزاروں میں ہے۔

آپ کا تعلق رسول اکرم صلی اللہ علیہ وسلم  کے قبیلہ بنی قریش سے  ہی ہے۔ آپ کی پیدائش  کی حقیقی دن اور تاریخ  کتابوں میں تو موجود نہیں ہے۔ لیکن مورخین  میں  اختلافات موجود  ہیں، بہر حال روایات کے مطابق آپکی پیدایش عام الفیل سے 3 سال قبل 567عیسوئی  ذکر ہوا ہے(کئی مورخین نے 15 سال قبل بھی لکھا ہے) لیکن اس کے ساتھ کوئی اہم واقعہ کا ذکر نہیں کرتے، آپ کے حالات زندگی  کا مطالعہ کرنے سے یہی پتہ چلتا ہے کہ آپ 3 یا 4 سال قبل عام الفیل میں پیدا ہوئیں۔ آپ کے والدخویلد ابن اسد بن عبد العزیٰ بن قصی بن کلاب بن مرہ بن کعب بن لوئی  بن غالب بن مالک بن لنضر بن کنانہ  اور والدہ  فاطمہ بنت زید بن رواحہ  بن حجر  بن عبد بن معیص  بن عامر بن لوئی ہیں۔ آپ کے والدکا شمار عرب کے مشہور دانشمند اور  کامیاب تاجروں میں ہوتاھے۔

شعب ابی طالب سے رہائی کے بعد چند یوم کے اندر آپ کے دونوں محافظ اور ہمدرد یعنی ام المومنین حضرت خدیجۃ الکبریٰ رضی اللہ تعالیٰ عنہا  10 رمضان مکرم  بعثت کے   آٹھویں سال اور ان کے انتقال کے کچھ دنوں بعد  چچا ابو طالب بھی انتقال فرما گئے۔ ان دونوں کی رحلت کا رسول مقبولﷺ کو اتنا  دکھ ہوا  کہ آپ نے  اس سال کو سال حزن قرار دیا۔

ام المومنین حضرت خدیجۃ الکبریٰ رضی اللہ تعالیٰ عنہا اور آپ کے دونوں بیٹے حضرت قاسمؑ اور عبد اللہؑ  کے ساتھ آپؑ کی قبر مطہر بھی مکہ کے ہاشمی قبرستان  ہجون  میں موجود ہے اور سعودی حکمرانوں  کی کم ظرفی  کی داستان بیان کر رہی ہیں، جنکے مزارت کومسمار کرکے میدان کر دیا ہے اور پہرا لگا  رکھا کہ اس محسنہ کے مزار پر لوگ حاضری نہ  دے ۔